Program Ranger
<s>Program Rejndžer predstavlja niz bespilotnih svemirskih misija lansiranih od strane SAD šezedesetih godina 20 veka sa ciljem dobijanja prvih detaljnih fotografija površine Meseca.</s><s>Letelice su bile dizajnirane tako da nakon fotografisanja i njihovog slanja do Zemlje budu uništene pri sudaru sa Mesečevom površinom.</s><s>Međutim, niz nezgoda doveo je neuspeha prvih šest letova.</s><s>Američki Kongres je pokrenuo istragu u NASA-inom štabu i Laboratoriji za mlazni pogon.</s><s>Nakon dve reorganizacije tih agencija, Rejndžer 7 je konačno uspeo da napravi slike površine Meseca u julu 1964, a zatim su usledile dve još uspešnije misije.</s>

<s>Rejndžer je projektovan početkom 1959., u tri različite faze, pod nazivom blokovi.</s><s>Svaki naredni blok je imao različite ciljeve misije i sve napredniji dizajn.</s><s>Inženjeri Laboratorije za mlazni pogon su planirali više poletanja u svakom od blokova, kako bi se povećali svoje inženjersko iskustvo i naučnu vrednost misije i da bi se osigurao barem jedan uspešan let.</s><s>Na ukupna istraživanja, razvoj, pokretanje, i troškove podrške cele serije svemirskih letelica (Rejndžer 1 do 9) potrošeno je oko 170 miliona dolara.</s>

<s>Lista misija</s>

<s>Misije bloka I</s>

<s>Rejndžer 1, lansiran je 23. avgusta 1961. godine.</s><s>Ova misija je zamišljena tako da testira Atlas-Adžina lansirno vozilo i opremu za svemirsku letelicu, ali bez namere da se stigne na Mesec.</s><s>Nažalost, problemi sa prvom verzijom lansirnog vozila doveli su do neuspeha Rejndžera 1.
 Rejndžer 2 je pokrenut 18. novembra 1961.</s><s>Lansiran je u niskoj Zemljinoj orbiti, ali je neispravnost žiroskopa sprečila planirano lansiranje dublje u svemir.</s>

<s>Misije bloka II</s>

<s>U bloku II programa Rejndžer lansirane su tri letelice na Mesec 1962. godine, noseći TV kameru, detektor zračenja, i seizmograf u odvojenoj kapsuli.</s><s>Tri misije zajedno pokazale dobre performanse lansirnog vozila i adekvatnost dizajna letilice, ali na žalost sve su bile bezuspešne.</s><s>Rejndžer 3 je uzleteo 26. januara 1962.</s><s>Usled problema i sa lansirnim vozilom i sa letelicom promašio je Mesec za oko 36,800 kilometara i od tada orbitira oko Sunca.</s><s>Rejndžer 4 je lansiran 23. aprila 1962.</s><s>Imao je savršeno lansiranje, ali je letilica ostala onesposobljena.</s><s>Rejndžer 5 je lansiran 18. oktobra 1962.</s><s>Promašio je Mesec i ostao onesposobljen.</s>

<s>Misije bloka III</s>

<s>Blok III programa Rejndžer je imao četiri lansiranja od 1964-65.</s><s>Svaka od letelice bila je opremljena sa šest kamera za snimanje Mesečeve površine tokom sletanja.</s><s>Rejndžer 6 je lansiran 30. januara 1964.</s><s>Imao je besprekoran let, ali je sistem za snimanje zakazao u toku leta, pa je misija bila neuspešna.</s><s>Rejndžer 7 je pokrenut 28 jula 1964., a na Mesec je sleteo 31. jula 1964.</s><s>On je fotografisao svoj put do cilja u ravnici, kasnije nazvanoj More poznanstva, južno od kratera Kopernik.</s><s>Poslao je više od 4.300 fotografija sa šest kamera.</s><s>Novi slike su otkrile da su krateri nastali od udara meteorita bile dominantno obeležje površine Meseca, čak i u naizgled glatkim i praznim ravnicama.</s><s>Rejndžer 8 je lansiran 17. februara 1965., a na Mesec je sleteo 20. februara 1965. preletevši preko Okeana bura i Mora oblaka, da bi se srušio u Moru spokojstva.</s><s>Napravio je više od 7.000 fotografija, koje pokrivaju šire područje od onih koje je napravila prethodna sonda.</s><s>Rejndžer 9 je pokrenut 21. marta 1965.</s><s>Na Mesec je sleteo 24. marta 1965. sišavši u krater Alfonso širok 90 kilometara.</s><s>Napravio je oko 5.800 fotografija.</s>

<s>Vidi još 
 Projekat Apolo
 Luna misije (Mesec)
 Svemirske letelice
 Lunar rekonesans orbiter</s>

<s>Reference</s>

<s>NASA
Astronautika u SAD
Istraživanje Mjeseca</s>

